- Home
- Packages
- Forums
- Wiki
- Bugs
- AUR
- Download

# The Arch Way (Magyar)

From ArchWiki

A következő öt alapelv magába foglalja mindazt amit általában az Arch Módszernek, vagy Arch Filozófiának hívnak, és legjobban a KISS mozaikszóval lehet összegezni, azaz Keep It Simple, Stupid.

## Egyszerű

Sok GNU/Linux disztribúció titulálja magát „egyszerűnek”. Viszont, az egyszerűségnek sok definíciója van.

Az Arch Linux könnyed, szükségtelen kiegészítések, módosítások vagy bonyolítások nélküli alapszerkezetként határozza meg az egyszerűséget, ami lehetővé teszi az egyes felhasználók számára, hogy maguk formálják meg a rendszerüket a saját igényeiknek megfelelően. Röviden; egy elegáns, minimalista felfogás.

A könnyed alapszerkezet magas szintű programozási szabványokat és kódhelyességet figyelembe véve készült, a kisebb rendszerkarbantartási költségek céljából. Az alap rendszer mentes minden zavartól, ami elhomályosíthatná a rendszer lényeges részeit, vagy megnehezítené a hozzáférést. Áramvonalas konfigurációs fájljai vannak, amelyek a gyors hozzáféréshez és szerkesztéshez lettek elhelyezve, kényelmetlen grafikus beállítási eszközök nélkül amik hajlamosak a lehetőségeket elrejteni a felhasználó elől. Ezért egy Arch Linux rendszer minden egyes része könnyedén beállítható.

Másfelől, az Arch Linux érintetlenül hagyja a GNU/Linux rendszerekben lévő komplexitást, miközben meg is mutatja ezt a felhasználónak. Az Arch Linux fejlesztők és felhasználók abban, hogy a bonyolultság elrejtésére tett kísérlet egy még bonyolultabb rendszert eredményez, és ezért elkerülendő.

## Kódhelyesség kényelem felett

Az Arch Linux rendszer előtérbe helyezi a tervezés eleganciáját, a szükségtelen foltozással, automatizálással, eye candy-vel vagy „felhasználóbarátsággal” szemben. A szoftver foltozások ezért abszolút minimális szintre vannak szorítva és csak akkor szabad használni őket, ha komoly hibát javítanak - ideális esetben, .

Az egyszerűség, választékosság, kódhelyesség és minimalizmus mindig uralkodó prioritásai kell, hogy maradjanak az Arch fejlesztésének.

A koncepciók, kivitelezések és funkciók az Arch Módszert útmutatóként használva vannak generálva és kivitelezve, ahelyett, hogy meghajolnának a külső befolyások előtt. A fejlesztői csapat eltökélt az Arch Módszer filozófia iránti elkötelezettségükben és felajánlásukban. Ha osztja a nézetüket, arra buzdítjuk, hogy használjon Arch-ot.

## Nyílt

A nyíltság az egyszerűséggel kéz a kézben járnak, és az Arch Linux fejlesztésének egyik vezérelve szintén.

Az Arch Linux egyszerű eszközöket használ, amelyek a forrás és a kimenetük nyíltságát figyelembe véve lettek kiválasztva, vagy építve.

Amíg a nyíltság ellenállhatatlan lehet sok új GNU/Linux felhasználónak, a tapasztalt Arch Linux felhasználók kellemesnek és praktikusnak találják. Eltörli az összes határt és absztrakciót a felhasználó és a rendszer között, ezzel több irányítást biztosítva, miközben ezzel párhuzamosan megkönnyíti a rendszer karbantartást.

Az Arch Linux nyílt természete magába foglal egy eléggé meredek tanulási görbét, de a tapasztalt Arch Linux felhasználók a többi zártabb rendszert sokkal nehezebben irányíthatónak tartják.

A Nyíltság alapelv kiterjed a közösségi tagokra is . Az Arch Linux felhasználók nyíltak a segítségnyújtásban és tanácsadásban, valamint a közösség által karbantartott Arch User Repository csomag hozzájárulásokban.

## Felhasználó központúság

Amíg sok GNU/Linux disztribúció próbál „felhasználóbarátabb” lenni, addig az Arch Linux jelenleg, és később is „felhasználó központú” lesz.

Az Arch Linux a hozzáértő GNU/Linux felhasználókat veszi célba és alkalmazza teljes, és csak a teljes irányítást adva nekik a rendszer felett.

Az Arch Linux felhasználók teljes mértékben maguk kezelik a rendszert. Maga a rendszer kevés segítséget nyújt, kivéve egyszerű karbantartó eszközök egy gyűjteményét, amelyek úgy lettek megtervezve, hogy tökéletesen továbbítsák a felhasználó parancsait a rendszer felé.

A felhasználó központú tervezés magába foglal egyfajta „csináld magad” megközelítést is. Ahelyett, hogy a fejlesztőktől kéne kérni egy új funkció implementálását, az Arch Linux felhasználók hajlamosak maguk megoldani a problémákat, és az eredményeket megosztják a közösséggel és a fejlesztő csapattal -- egy „Először csináld, aztán kérdezz” filozófia. Ez különösen igaz a felhasználók által készített csomagokra, amelyek az Arch User Repository -ban találhatóak -- a hivatalos Arch Linux tároló a közösség által karbantartott csomagoknak.

## Szabad

Egy másik vezér elve az Arch Linux fejlesztésének a választás szabadsága. A felhasználók nemcsak a rendszer beállításában hozhatnak meg minden döntést, de abban is, hogy *mi* lesz a rendszerük.

Azzal, hogy ragaszkodunk a rendszer egyszerűségéhez, az Arch Linux biztosítja a szabadságot minden rendszerrel kapcsolatos választáshoz.

Egy frissen telepített Arch Linux rendszer csak az alapvető komponenseket tartalmazza automatikus beállítások végrehajtása nélkül. A felhasználók kedvük szerint állíthatják be a rendszert a konzolból. A telepítési folyamat elejétől kezdve, a rendszer minden része 100% -osan átlátszó és hozzáférhető a gyors elérhetőséghez, eltávolításhoz vagy lecseréléshez alternatív komponensekre.

A különböző Arch Linux tárolókban lévő nagy számú csomag szintén a választás szabadságát szolgálja. Továbbá, a többi GNU/Linux disztribúcióhoz hasonlítva, egy új csomag készítésének folyamata magában egy egyszerű, nyitott, felhasználó központú és szabad folyamat. Új csomagokat könnyű készíteni egy kevés Arch Build System -mel (ABS) kapcsolatos tudással.

Ahogy Judd Vinet, az Arch Linux projekt alapítója mondta: „[Arch Linux] is what you make it.” („Az Arch Linux az amivé teszed”.)

Retrieved from "https://wiki.archlinux.org/index.php?title=The_Arch_Way_(Magyar)&oldid=210591"
Category:

- Magyar

## Navigation menu